Diari Oficial de la Generalitat Valenciana


Sumari del DOGV 3426, del 03-02-1999 (1999/784)

DECRET 3/1999, de 26 de gener, del Govern Valencià, pel qual s'autoritza l'ampliació de les ensenyances universitàries en la Universitat d'Alacant.
---------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/01/26/3/dof/vci/html**

### Dades del document

Número de DOGV
:   3426

Data del DOGV
:   03-02-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/784


Data del document
:   26-01-1999

Organisme emissor
:   Conselleria de Cultura, Educació i Ciència

Tipus de document
:   Decret

Descriptors 

:   * Universitat d'Alacant
    * centre d'ensenyament
    * legislació
    * universitat
    * títol d'estudis

DECRET 3/1999, de 26 de gener, del Govern Valencià, pel qual s'autoritza l'ampliació de les ensenyances universitàries en la Universitat d'Alacant. [1999/X784]
  
La Universitat d'Alacant, per tal d'adequar a les noves directrius generals les ensenyances de les titulacions universitàries que imparteix, ha sol·licitat l'autorització per a la implantació de les ensenyances universitàries conduents a l'obtenció dels títols oficials d'Enginyer en Informàtica i llicenciat en Sociologia, per a la qual cosa s'adjunten les memòries justificatives, així com l'acord del Consell Social de la Universitat i proposa la implantació de les ensenyances que fa referència el present decret.
  
El Consell Interuniversitari de la Comunitat Valenciana conegué la sol·licitud de la Universitat d'Alacant, tal com disposa respecte a la creació, l'ampliació i la transformació de centres universitaris l'article 5.2 de la Llei 3/1985, de 9 de març, de Coordinació Interuniversitària de la Comunitat Valenciana.
  
El Consell d'Universitats emeté informe favorable amb relació a la proposta formulada per la Universitat d'Alacant.
  
Els plans d'estudis de les noves ensenyances foren homologats per acord del Consell d'Universitats.
  
Per tot això, tot i que s'han complit els requisits exigits per l'article 9 de la Llei Orgànica 11/1983, de 25 d'agost, de Reforma Universitària, en el Reial Decret 557/1991, de 12 d'abril, sobre creació i reconeixement d'universitats i centres universitaris, i en el Decret 252/1997, de 23 de setembre, del Govern Valencià, sobre procediment d'autorització d'implantació de titulacions universitàries, a proposta del conseller de Cultura, Educació i Ciència i amb la deliberació prèvia del Govern Valencià, en la reunió del dia 26 de gener de 1999,
  
DECRETE
  
Article únic
  
Autoritzar la Universitat d'Alacant per a la implantació i posada en funcionament de les ensenyances universitàries conduents a l'obtenció dels títols de Enginyer en Informàtica i llicenciat en Sociologia (1r. cicle), que seran organitzades per l'Escola Politècnica Superior i la Facultat de Ciències Econòmiques i Empresarials d'Alacant, respectivament.
  
DISPOSICIONS FINALS
  
Primera
  
Es faculta el conseller de Cultura, Educació i Ciència per a dictar les disposicions necessàries per a l'aplicació i l'execució del que disposa aquest decret.
  
Segona
  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 26 de gener de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
MANUEL TARANCÓN FANDOS


Còpia Permalink ELI